
1. Časť - Starý pirát

Kapitola 1. Starý námorník u Admirála Benbowa

 

Keď ma statkár Tre­la­wney, doktor Livesey aj ostatní páni vyzvali, aby som opísal všetky pod­rob­nosti o ostrove pokladov od sa­mot­ného začiatku až do konca, aby som ničoho ne­za­ml­čal krom polohy ostrova, a to iba z tej jedinej príčiny, že je tam ešte jeden ne­dot­knutý poklad, beriem teda pero do ruky roku Pána 17– a vraciam sa až k dobe, keď môj otec mal krčmu "U admirála Benbowa" a keď sa po prvý raz usalašil pod našou strechou škaredý starý námorník s jazvou, spô­so­be­nou ranou meča.

Pamätám sa naňho, ako čo by to včera bolo, ako horko-ťažko sa do­vlie­kol k bráne krčmy, kdežto jeho ná­mor­nícka bedna na­sle­do­vala za ním na fúriku; bol to vysoký, silný a veľký muž, jeho pleť bola hnedastá, akoby orechová; jeho vlasy, pre­siak­nuté térom, mu padali cez ramená po špinavom belasom kabáte. Jeho ruky boli drsné a samá jazva, nechty čierne, vy­štr­bené; a jazva po šabli na jednom líci vyzerala ako špinavý, bledý pruh. Pamätám sa, ako sa obzeral dookola po zálive a ako si pre seba po­hviz­dá­val, ako to robieval vždy, až konečne spustil hlasite starú ná­mor­nícku pesničku, ktorú ne­skor­šie tak často spie­va­val:

...Pät­násť mužov na bedne mŕtveho muža, hojsa, a fľaša rumu....

Spieval –vysokým, starým, chrap­ľa­vými hlasom, ktorý bol už iste vysilený a pokazený v ná­mor­níc­kych krčmách. Potom klopal na dvere špicatou palicou, ktorú mal v ruke, a keď sa zjavil môj otec, drsne požiadal o pohárik rumu. Keď mu potom bol pri­ne­sený, pil rum pomaly ako znalec, pomaly ochut­ná­va­júc a stále ešte sa obzeral okolo seba po ska­lis­kách a hore na štít nášho domu.

"Toto je pekná zákruta," povedal napokon, "a krčma má rozkošnú polohu. Býva tu veľká spo­loč­nosť, priateľu?"

Môj otec mu povedal, že nie, že spo­loč­nosť býva bohužiaľ veľmi malá.

"Teda dobre," hovoril, "to je tak kajuta pre mňa. Poďte sem, človeče," skríkol na muža, ktorý vliekol fúrik, "poďte sem a vyložte moju truhlicu! Ostanem tu dáku dobu," po­kra­čo­val. "Som jed­no­du­chý človek, postačí mi, keď mám rum, slaninu a vajcia a potom tento výbežok hore, aby som sa mohol prizerať, ako plávajú lode. Ako by ste ma mali volať? Môžete ma volať ka­pi­tá­nom. Ej, po­zo­ru­jem, že vám to nijako nejde do rozumu," a hodil tri a či štyri zlatky na prah. "Keď ich miniem, môžete mi povedať," vravel, za­ze­ra­júc divoko ako kapitán.

A naozaj, hoc jeho šaty boli v za­ned­ba­nom stave a hoci hovoril drsne, rozhodne nemal výzor človeka, ktorý by bol vesloval pred sto­žia­rom. Vyzeral však skôr ako vyšší lodný fun­kci­onár, zvyknutý, že každý naň počúva, inak že bude zle. Muž, ktorý prišiel s fúrikom, nám povedal, že ho včera ráno pošta zložila "U kráľa Juraja". Že sa vy­py­to­val, aké krčmy sú tu popri pobreží a keď počul, že o našej ide veľmi dobrý chýr a keď mu bola opísaná ako krčma stojaca celkom osamote, tak sa zdá, že preto zvolil si ju pred druhými za svoju re­zi­den­ciu. A to bolo všetko, čoho sme sa mohli do­zve­dieť o svojom hosťovi.

Podľa všetkého bol to človek veľmi tichý. Celý deň sa potĺkal pri zákrute alebo pri ska­lis­kách s mo­sadz­ným ďa­le­ko­hľa­dom; celý večer sedel v rohu hos­tin­skej miest­nosti pri kozube a vytrvale pil rum s vodou. Nechcel obyčajne hovoriť, keď sa mu niekto pri­ho­vo­ril; len pozrel odrazu zúrivo hore a zafŕkal nosom ako trúba v hmle; my i ľudia, ktorí pri­chá­dzali do nášho domu, skoro sme si navykli nechávať ho v pokoji. Každý deň, keď sa vrátil zo svojej pre­chádzky, spýtal sa, či nešli cestou mimo nejakí ľudia ná­mor­níc­keho remesla. Spo­čiatku sme sa nazdali, že ho k tejto otázke núti potreba spo­loč­nosti jeho vlast­ného za­mest­na­nia; lež nakoniec sme začali po­zo­ro­vať, že si praje, aby sa im vyhnul. Keď sa nejaký námorník zastavil "U admirála Benbowa" (ako tu a tam ho­cik­torý urobil, vracajúc sa po pobreží do Bris­tolu), pozrel sa najprv naň oblokom, za­ha­le­ným záclonou, kým vošiel do hos­tin­skej miest­nosti. A to bolo vždy isté, že bude potichu ako myška, keď bol nejaký námorník v krčme. Pravda, nakoľko ide o mňa, pre mňa celá vec nebola ta­jom­stvom; veď ja som istým spôsobom zdieľal jeho hrôzu s ním. Raz ma vzal stranou a sľúbil mi prvého každý mesiac strie­borný dvad­siat­nik, "ak budem dobre po­zo­ro­vať na jed­no­no­hého ná­mor­níka" a ak mu zaraz oznámim, keď sa zjaví. Ča­sto­krát, keď bol prvý deň v mesiaci a ja pýtal som si od neho svoju plácu, len zafŕkal na mňa nosom a svojím pohľadom div že ma ne­prik­lin­co­val; no kým uplynul týždeň, vec si iste lepšie rozvážil, pri­nie­sol mi môj dvad­siat­nik a znovu opakoval svoje rozkazy, aby som "dobre po­zo­ro­val na jed­no­no­hého ná­mor­níka".

Netreba mi vám ani povedať, ako ma táto postava v spánku pre­na­sle­do­vala. Za búr­li­vých nocí, keď vietor otriasal každým kútikom domu a keď príboj vín zavýjal v zálive i vyššie pri ska­lis­kách, zdalo sa mi, že ho vidím v tisícich podobách a v tisícoch dia­bol­ských zo­vňajš­koch. Raz mal nohu odrezanú nad kolenom, raz nad stehnom. Inokedy mi pri­cho­dilo, že je to akási príšerná stvora, ktorá nemala nikdy viac ako len jednu nohu a to upro­stred tela. Vídaval som ho, ako za mnou uteká, ako uháňa a sa za mnou ženie cez vrchy a doliny a to ma v noci tiesnilo vždy ako straš­livý balvan. A úprimne povedané, za svoj mesačný dvad­siat­nik platil som veru veľmi draho vo forme týchto prí­šer­ných vidín. "

Ačkoľvek som bol pred­sta­vou jed­no­no­hého ná­mor­níka veľmi pre­stra­šený, kapitána sa­mot­ného bál som sa omnoho menej ako kto­rý­koľ­vek z ľudí, ktorí ho poznali. Bývali noci, že si vypil voľačo, viac rumu a vody, ako jeho hlava pra­vi­delne zniesla; a tu často začal spievať svoje boha prázdne, staré a divé ná­mor­nícke pesničky, na nikoho ne­po­ze­ra­júc; niekedy však dal poháriky naliať až po vrch a nútil všetku nesmelú spo­loč­nosť, aby počúvala jeho vy­pra­vo­va­nie alebo aby spievala s ním v zbore. Často som počul, ako sa dom otriasa pes­nič­kou "Hojsa, a fľaša rumu"; všetci susedia spievali svorne s ním, aby za­chrá­nili svoj drahý život, smrteľný strach bolo badať na nich a jeden spieval hlas­nej­šie nad druhého, aby ušiel jeho poznámke. Lebo v takom rozmare bol veľmi pa­no­vač­ným spo­loč­ní­kom, takým, akým vôbec len mohol byť. Trieskal rukou do stola, keď chcel, aby bolo ticho; dakedy sa vášnivo rozzúril pre nejakú otázku, inokedy zase preto, že sa nik na nič neopýtal, lebo z toho usu­dzo­val, že spo­loč­nosť jeho vy­pra­vo­va­nie ne­spre­vá­dza s po­zor­nos­ťou. Tiež nikomu ne­do­vo­lil z krčmy odísť, kým sa sám do ne­mo­húc­nosti neopil a ne­do­tac­kal sa do postele.

Jeho príbehy boli takého obsahu, že naháňali ľuďom najväčší strach. Boli to príbehy straš­livé; o vešaní a týraní, o morských búrkach, o Dry Tortugas, o hrozných dob­ro­druž­stvách a miestach v špa­niel­skom mori. Podľa toho, čo sám roz­prá­val, žil medzi najp­lan­šími ľuďmi, akým kedy boh dožičil plávať po mori; a reč, ktorou tieto svoje skú­se­nosti roz­prá­val, od­rá­dzala náš jed­no­du­chý dedinský svet práve tak veľmi, ako zločiny, ktoré opisoval. Môj otec ho­vo­rie­val vždy, že krčma bude ním zničená, lebo ľudia vraj skoro prestanú chodiť ta, kde sú ty­ra­ni­zo­vaní a utláčaní a kde sa im naháňa toľká hrôza. Lež ja som naozaj pre­sved­čený, že nám jeho prí­tom­nosť bola na osoh. Ľudia sa chveli od strachu, ale keď si na to spo­mí­nali, celkom sa im to páčilo; bolo to pekné roz­čú­le­nie v pokojnom vi­diec­kom živote. Ba našla sa spo­loč­nosť mladších ľudí, ktorí hovorili, že sa mu obdivujú a volali ho "oprav­do­vým morským tuleňom" a "pravým na­so­le­ným furtákom" a ešte i všeliako podobne a vra­vie­vali, on že je z tých mužov, ktorí za­prí­či­nili veľkú námornú moc Anglie.

V jednej veci za­prí­či­nil nám skutočne zhubné škody; lebo zdr­žia­val sa u nás týždeň za týždňom a konečne mesiac za mesiacom, takže peniaze boli všetky dávno už vy­čer­pané a otec môj doposiaľ nedodal si ešte odvahy, požiadať ho, aby mu dal ďalšie peniaze. Keď sa niekedy o tom zmienil, kapitán zafŕkal nosom tak hlasno, že sa zdalo, akoby hrom spustil, takže sa môj pre­stra­šený otec pratal z izby. Často som ho videl, ako lomí rukami po takom od­miet­nutí, a som pre­sved­čený, že trápenie a hrôza, ktorú prežíval, iste veľmi urých­lili jeho pred­časnú a neblahú smrť.

Za celý ten čas, čo žil s nami, kapitán ne­pod­ni­kol ani naj­men­šej zmeny v svojom obleku, len že si kúpil pár ponožiek od po­do­mo­vého ob­chod­níka. Keď sa mu utrhla kokarda na klobúku, nechal ju od toho dňa visieť, hoci mal s ňou veľké ne­prí­jem­nosti, keď bol vietor. Spomínam si, ako vyzeral jeho kabát, ktorý si sám zašíval hore vo svojej izbe a ktorý bol nakoniec samá záplata. Nikdy nikomu nepísal a listy ne­dos­tá­val a nikdy sa s nikým nez­ho­vá­ral, iba so susedmi a s nimi ešte len pra­vi­delne vtedy, keď bol opitý z rumu. Veľkú ná­mor­nícku bednu nevidel nikto z nás nikdy otvorenú.

Iba raz naň spŕchlo a bolo to ku koncu, keď môj úbohý otec bol už v tak zlom stave, že skoro potom zomrel. Doktor Livesey prišiel raz neskoro od­po­lud­nia sa pozrieť na chorého, prijal od mojej matky malú večeru a vošiel do hos­tin­skej miest­nosti, aby si vyfajčil pipku, kým privedú jeho koňa z ne­ďa­le­kej a o samote stojacej chyže, lebo my v starej krčme "U Benbowa" nemali sme stajní. Vošiel som za ním a pamätám sa, že som si dobre povšimol, ako sa líšil čistý, vtipný doktor so sne­ho­bie­lou pa­roch­ňou, s jasnými čiernymi očami a roz­koš­ným vy­stu­po­va­ním od drsného a ne­ok­rú­cha­ného vi­diec­keho ľudu a menovite od špinavej, ťaž­ko­pád­nej a chrá­ka­jú­cej mátohy, nášho ná­mor­níka, se­dia­ceho s rukami na stole a poriadne už uťa­ha­ného rumom. Odrazu začal – totižto kapitán, pravda – vy­hviz­do­vať svoju večnú pesničku:

"Pätnásť mužov na rakve mŕtvoly pije, hojsa, a fľaša rumu!

Pili a na koniec ich všetkých vzal čert, hojsa, a fľaša rumu!"

Spo­čiatku som vždy myslel, že "rakev mŕtvoly" je práve veľká bedna, ktorú on má v svojej prednej izbe a myš­lienka na ňu miesila sa v mojich prí­šer­ných nočných snoch s pred­sta­vou jed­no­no­hého ná­mor­níka. No časom sme prestali venovať pesničke zvláštnu po­zor­nosť; v tento večer nebola novinkou pre nikoho, iba pre doktora Liveseya a naňho pôsobila, nakoľko, som po­zo­ro­val, zvlášť prí­jem­ným účinkom, lebo sa chvíľu obzeral veľmi na­hne­vane, kým sa dal zase do roz­ho­voru so starým Taylorom, záh­rad­ní­kom, o novej metóde, ako liečiť re­uma­tické bolesti. Zatiaľ kapitán roz­pa­ľo­val sa svojou vlastnou pes­nič­kou vždy väčšmi a väčšmi a na koniec udrel rukou do stolu pred sebou spôsobom, o ktorom sme všetci vedeli, že je vyzvaním, aby nastalo ticho. Hlasy všetkých odrazu utíchli – všetkých krom hlasu doktora Liveseya; ten po­kra­čo­val v reči ďalej ako prv, hovoril jasne a jemne a po každom a či každom druhom slove mocne potiahol zo svojej pipky. Kapitán díval sa naňho chvíľu zúrivo, opäť tresnul rukou do stolu, podíval sa naň ešte zú­ri­vej­šie a konečne vybúšil v drsnom a surovom za­hrom­žení:

"Ticho tam v me­dzi­pa­lubí!"

"Vaše slová platili mne, pane?" povedal lekár; a keď mu grobian od­po­ve­dal novým za­hrom­že­ním, že je tak, doktor mu od­po­ve­dal: "Pane môj, poviem vám len jedinú vec, a to, že svet stratí skoro veľmi mrzkého oplana, ak budete ešte ďalej piť rum!"

Zlosť tohto starého chlapa bola straš­livá. Skočil na nohy, vytiahol a otvoril veľký ná­mor­nícky nôž, pre­ha­dzo­val ho na dlani svojej ruky a vyhrážal sa, že doktora pribodne k múru.

Doktor sa vôbec nepohol. Hovoril s ním ako prv cez rameno a rovnakým tónom hlasu – skôr hlas­nej­šie, aby všetci v miest­nosti mohli počuť, no celkom kľudne a pevne:

"Ak ne­zas­tok­nete svoj nôž hneď v túto chvíľu do vrecka, sľubujem vám na svoju česť, že budete visieť po najb­liž­šom súdnom po­jed­ná­vaní."

Potom nastal medzi nimi súboj pohľadmi; no kapitán skoro skrotol, zastrčil svoju zbraň a sadol si na svoje miesto, mrmlajúc ako ubitý medveď.

"A teraz, pane môj," po­kra­čo­val doktor, "keď teraz viem, že takého oplana mám v svojom okrese, môžete sa spo­ľa­hnúť, že na vás budem po­zo­ro­vať dňom i nocou. Nie som len lekárom, som i sudca, ktorý uzmie­ruje. A ak počujem seba menšiu ponosu proti vám a hoci by to bolo len i pre ne­spô­sobný kúsok ako dnes večer, použijem účinných pros­tried­kov, aby som z vás vyhnal a vy­kán­tril vašu ne­z­dvo­ri­losť. Postačí to azda".

Skoro potom pri­viedli koňa doktora Liveseya ku bráne a doktor odcválal; lež kapitán v ten večer zatíchol a ešte mnoho večerov potom.

 


Kapitola 2. Čierny pes sa zjaví a zmizne

 

Onedlho potom pri­tra­fila sa prvá z tých ta­jom­ných udalostí, ktoré nám konečne pomohli od kapitána, lež nie od jeho zá­le­ži­tostí, ako sa pre­sved­číte. Bola treskúca a ne­prí­jemná zima s dlhými a ostrými mrazmi a ťažkými morskými vetry; a už od počiatku bolo vidno, že môj ne­šťastný otec asi sa už nedočká jari. Slabol deň čo deň a starosť o celú krčmu padla na plecia moje a mojej matky; a táto starosť nás dosť za­mest­ná­vala, takže sme si svojho ne­vlád­neho hosťa veľmi ne­vší­mali.

Bolo to raz ráno v januári, veľmi zavčasu, za ne­vľúd­neho, mra­zi­vého rána, celá zákruta bola pokrytá šedým srieňom, vlny omývali kamene, slnko bolo ešte nízko a dotýkalo sa len naj­vyš­ších vrcholov a svietilo ďaleko do mora. Kapitán vstal včaššie ako obyčajne a vyšiel si na pobreží, šabľa sa mu kolísala pod širokými krídlami jeho starého belasého kabátu, svoj mosadzný ďa­le­ko­hľad niesol pod pazuchou, klobúk mal vtlačený do tyla. Spomínam si, ako sa jeho dych vliekol za ním ako para, keď kráčal, a posledný zvuk, ktorý som od neho počul, keď za­chá­dzal popri veľkom kameni, bolo hlasité, roz­hor­čené fŕkanie, ako by sa vo svojich myš­lien­kach stále ešte zaoberal s doktorom Li­ve­se­yom.

Tak matka s otcom boli hore. A ja som pri­pra­vo­val na stole raňajky pre kapitána, až sa vráti, keď sa otvorili dvere hos­tin­skej miest­nosti a dnu vstúpil muž, akého ešte nikdy moje oči predtým nevideli. Bol to bledý, dosť tučný tvor, ktorému chýbali dva prsty na ľavej ruke; a ačkoľvek mal šabľu pri boku, ne­vy­ze­ral práve ako bojovník. Mal som vždy otvorené oči pre ná­mor­ní­kov jed­no­no­hých a dvoj­no­hých a pamätám sa, že ma tento pop­lie­tol. Nebol ako skutočný námorník a predsa mal v sebe čosi takého, čo pri­po­mí­nalo more.

Spýtal som sa ho, čím môžem poslúžiť, a on od­po­ve­dal, že si praje rum; keď som ale vy­chá­dzal z izby, aby som ho pri­nie­sol, prisadol si k stolu a pokynul mi, aby som pri­stú­pil bližšie. Ostal som na mieste, kde som stál, so svojím obrúskom v ruke.

"Len poď bližšie, synáčik," hovoril. "Poď sem bližšie."

Pokročil som bližšie k nemu.

"Tento stôl tu je pre môjho priateľa Billa?" spýtal sa s akýmsi úšk­ľab­kom.

Povedal som mu, že nepoznám jeho priateľa Billa a že ten stôl je pre osobu, ktorá býva v našom dome a ktorú nazývame ka­pi­tá­nom.

"Dobre," hovoril, "môj kamarát Bill si asi rád dáva hovoriť kapitán. Má na jednom líci jazvu a náramne roz­to­milé spôsoby a chovanie, zvlášte keď sa napije, má môj priateľ Bill. Povedzme tedy ako dôkaz, že má váš kapitán jazvu na tvári – a povedzme ďalej, ak dovolíte, že ju má na pravom líci. Však áno? Hovoril som vám to. Tak teda, býva môj priateľ Bill tu, v tomto dome?"

Povedal som mu, že vyšiel na pre­chádzku.

"Ktorým smerom, synáčik, ktorým smerom?"

A keď som mu označil skalisko a povedal mu, kadiaľ sa kapitán asi prav­de­po­dobne vráti a v ktorú asi dobu a od­po­ve­dal som na niekoľko iných otázok, vravel: "No, to bude môjmu pria­te­ľovi Billovi tak milé ako alkohol."

Výraz jeho tváre, keď povedal tieto slová, nebol naprosto roz­to­milý a mal som svoje vlastné dôvody pre to, aby som sa dom­nie­val, že sa cudzinec mýli, i keď naozaj myslí, čo hovorí. Myslel som si ale, že ma do toho nič, a mimo to, bolo nesnadné vedieť, čo počať. Cudzinec sa práve vrtel okolo hos­tin­ských dverí, dívajúc sa pri tom do kúta ako mačka, číhajúca na myš.

Raz som sám vyšiel na cestu, ale on ma okamžite zavolal naspäť a pretože som ne­pos­lú­chol dosť rýchle, podľa toho, ako si myslel, jeho okrúhla tvár sa príšerne zmenila a vyzval ma dnu za­klia­tím, až som vyskočil. Keď som bol dnu, vrátil sa zase k svojmu pre­doš­lému spôsobu, po­lo­úlis­nému, po­lo­poš­kleb­nému, po­tľap­ká­val mi na ramená, vravel mi, že som poriadny chlapec a tak sa pre­tva­ro­val, ako keby sa bol do mňa za­mi­lo­val. "Mám vlast­ného syna," hovoril, "a ste si podobní ako dva pne. On je pýchou môjho srdca. Ale dôležitá vec pre chlapca je kázeň, synáčku, kázeň. No, keby si bol spravil plavbu s Billom, nestál by si tu, až by sa ti roz­ká­zalo po druhý raz, iste – nie. To nebol spôsob Billov, ani spôsob tých, ktorí plávali po mori s ním. A tu iste je môj kamarát Bill s ďa­le­ko­hľa­dom pod pazuchou, boh ho požehnaj! Ty aj ja trošku cúvneme naspäť do tejto miest­nosti, chlapče, skryjeme sa za dvere a spravíme Billovi malé prek­va­pe­nie, boh ho požehnaj, hovorím ešte raz."

Takto hovoriac, cudzinec cúvol so mnou naspäť do hos­tin­skej miest­nosti a strčil ma za seba do kúta, takže sme boli oba ukrytí za ot­vo­re­nými dverami. Mne bolo veľmi zle a bol som na­stra­šený, ako si môžete pred­sta­viť, a čo ešte viac zvy­šo­valo moju obavu, bolo, že som po­zo­ro­val, že cudzinec sám má iste strach. Obnažil rukoväť svojej šable a uvoľnil ostrie v pošve a po celý ten čas, čo sme čakali, stále žuval, akoby cítil to, čo obyčajne nazývame pre­glg­nu­tím v hrdle.

Konečne kapitán vstúpil, buchol za sebou dverami, ne­dí­va­júc sa ani napravo, ani naľavo, a kráčal rovno cez izbu smerom, kde naňho čakali jeho raňajky.

"Billy," vravel cudzinec hlasom, o ktorom som si myslel, že sa pokúšal urobiť ho smelým a silným.

Kapitán sa obrátil na svojom podpätku a postavil sa oproti nám; všetka opá­le­nosť zmizla z jeho tváre a aj nos jeho bol belasý; mal výzor človeka, vi­dia­ceho mátohu alebo nejakého čerta alebo ešte voľačo horšieho, ak vôbec môže niečo takého jes­tvo­vať; a na môj veru, cítil som, že je mi ho ľúto, keď som ho videl, ako tak celý za okamih ostarel a oslabol.

"Poď sem, Bill, veď ma poznáš; poznáš predsa starého kamaráta z lode, však," vravel cudzinec.

Kapitán z hlboka si vydýchol.

"Čierny Pes," vravel.

"A ktože iný," od­po­ve­dal druhý, ktorému už odľahlo. "Čierny Pes ako vždy prišiel sa pozrieť na svojho starého lodného kamaráta Billyho do krčmy "U admirála Benbowa". Ach, Bill, Bill, my sme videli a prežili už dáke časy, my dvaja, od tej doby, čo som prišiel o tieto dva pazúre," vravel, po­d­vi­hu­júc svoju do­ka­li­čenú ruku.

"Hľa, pozrime sa," vravel kapitán, "dobehli ste ma. Tu som. Dobre teda, hovor: o čo ide?"

"Bill, tak je, tak," od­po­ve­dal Čierny Pes, "ty si na to prišiel, Bill! Vezmem si pohárik rumu od tohto milého chlapca, ktorý sa mi tak veľmi zapáčil; a my si sadneme, ak dovolíš, a po­zho­vá­rame sa o hocičom ako starí ná­mor­nícky kamaráti."

Keď som sa vrátil s rumom, sedeli obaja pri dvoch koncoch stola, na ktorom boli ka­pi­tá­nove raňajky, – Čierny Pes sedel pri dverách, obrátený stranou, aby jedným okom videl na svojho starého kamaráta z lode a druhým okom, tak sa zdá, pátral, kde by sa mohol stratiť.

Rozkázal mi, aby som odišiel, a nechal dvere celkom otvorené. "Aby ti potom ne­na­padlo dívať sa na mňa kľúčovou dierkou, chlapče," povedal. Nechal som ich tedy spolu a odišiel som do výčapu.

Za dlhú dobu nemohol som nič druhého počuť iba tiché mrmlanie, hoci som sa všemožne usiloval aspoň voľačo vypočuť; no ku koncu hlasy zo­sil­neli a sa zvýšili a mohol som zachytiť len pár slov, zvlášť nadávok, ktoré zo seba chrlil kapitán.

"Nie, nie, nie, nie. Nech je už tomu všetkému koniec," zvolal kapitán odrazu. A hneď na to: "A..keď už aj dôjde na vešanie, potom, na môj veru, nech visíme všetci."

Po týchto slovách zrazu nastal prišený výbuch pre­klí­na­nia a iného pokriku, stoličky a stôl sa ro­zdrúz­gali na triesky, potom na­sle­do­val štrngot zbrane a na to bolestný výkrik a už v najb­liž­šej sekunde som videl, ako Čierny Pes uháňa preč a ako kapitán ho usilovne pre­na­sle­duje. Obaja mali vytasené meče a Čiernemu Psovi plným prúdom tiekla krv z ľavého ramena. Práve pri dverách kapitán namieril na ute­ka­jú­ceho posledný straš­livý úder, ktorý iste bol by mu rozdrvil hlavu až po bradu, keby sa nebol odrazil od veľkého štítu "Admirála Benbowa". Ešte dnes môžete vidieť sek na spodnej strane brvna.

Táto rana bola v bitke ostatná. Keď sa raz Čierny Pes dostal na hradskú, ne­po­ze­ral na svoju ranu, pobral pekne krásne nohy na ramená a za pol minúty zmizol za zákrutou vrchu. A kapitán stál a stál, vyjavene prizeral sa na štít krčmy ako pomätený. Potom prešiel si rukou pár ráz oči a konečne sa vrátil do domu.

"Jim," hovoril, "rum." A keď do­ho­vo­ril, trochu sa zatackal a musel sa sám jednou rukou pri­chy­tiť múru.

"Ste ranený?" zvolal som.

"Rum," opakoval. "Musím preč odtiaľto. Rum! Rum!"

Utekal som, aby som mu pri­nie­sol rum. No všetkým tým, čo sa pri­ho­dilo, bol som celkom ohlušený, i rozbil som fľašu a pre­krú­til kohútik. A za ten čas, čo som mal ešte robotu so sebou samotným, počul som silný úder v hos­tin­skej miest­nosti. Keď som pribehol do miest­nosti, videl som, že kapitán leží na dlážke aký dlhý taký široký. V tom prišla mi zhora moja matka na pomoc, súc naľakaná krikom a ruvačkou. Spo­je­nými silami zodvihli sme mu hlavu. Dychčal veľmi hlasno a z hlboka; lež oči mal privreté a jeho tvár bola strašne znet­vo­rená.

"Bože môj, bože môj," božekala moja matka, "aké ne­šťas­tie v našom dome! A tvoj ne­šťastný otec je chorý."

Pred­bežne sme nemali ani poňatia, čo robiť, aby sme ka­pi­tá­novi pomohli; nevedeli sme si vec ináče vy­svet­liť, lež že kapitán utŕžil smrteľnú ranu v ruvačke s cu­dzin­com. Pri­nie­sol som pre každú možnosť rum a pokúšal som sa naliať mu ho do hrdla. No jeho zuby boli pevne za­sek­nuté a čeľuste boli silné, ako čo by boli zo železa. Odľahlo nám na šťastie, keď sa otvorili dvere a vošiel doktor Livesey, chcejúc vykonať svoju vizitu u môjho otca.

"Ach, doktor," vyhŕkli sme, "čo urobíme? Kde je poranený?"

"Poranený? To je nezmysel," vravel doktor. "Nie je o nič viac poranený ako vy alebo ja. Ten človek dostal záchvat mŕtvice, pred čím som ho už prv varoval. Teraz, pani Ha­wkin­sová, po­náh­ľajte sa hore k svojmu man­že­lovi a nakoľko je možné, nič mu o tom ne­ho­vorte. Nakoľko ide o mňa, musím sa po­u­si­lo­vať, za­chrá­niť troj­ná­sobne bezcenný život tohto človeka. A Jim mi teda prinesie umyváč."

Kým som sa vrátil s umyváčom, doktor rozrezal už ka­pi­tá­novi rukáv a obnažil jeho veľké, silné rameno. Bolo na viac miestach tetované. "Tu je šťastie", "Dobrý vietor", "Láska Billyho Bonesa" bolo na pred­laktí pre­ve­dené veľmi čisto a zreteľne.

A vyššie ku ramenu bol obrázok šibenice a človeka, vi­sia­ceho na nej – obrázok veľmi zdarilo pre­ve­dený, tak sa mi videlo.

"Prorocké znamenie," vravel doktor, do­tý­ka­júc sa prstom tohoto obrázku. "A teraz, pane Bill Bones, ak sa naozaj tak voláte, pozrieme, akej farby je vaša krv. Jim," povedal, "nebojíš sa krvi?"

"Nebojím, pane," vravel som.

"Dobre teda," povedal on, "podržíš umyváč." A s týmito slovami vzal svoju lanoetu a otvoril žilu.

Veľké množstvo krvi vytieklo, kým kapitán otvoril oči a kým sa vyjavene roz­hlia­dol okolo seba. Najprv spoznal doktora a nemohol sa ubrániť za­chmú­re­niu. Potom vrhol svoj pohľad na mňa a tak sa zdalo, ako čo by sa mu uľavilo. No nevdojak zmenila sa jeho pleť a on sa pokúšal vstať, volajúc:

"Kde je Čierny Pes?"

"Niet tu vôbec Čierneho psa," hovoril doktor, "krom toho, ktorý vám sedí na chrbte. Vypili ste rum; dostal ste záchvat mŕtvice, práve ako som vám dáv­nej­šie bol už povedal. A ja som vás, práve teraz, rozhodne proti svojej vlastnej vôli, za hlavu vytiahol z hrobu. A teraz, pane Bones… "

"Nevolám sa tak," skočil mu do reči.

"Do toho sa veľmi málo stariem," od­po­ve­dal doktor. Je to meno ná­mor­ného lú­pež­níka, ktorého poznám. A ja vás tak volám, lebo je to krátke meno a čo vám chcem povedať, je toto: Jeden pohárik rumu by vás ne­po­ra­zil, lež vypijete-li jeden, vypijete ešte jeden a po ňom ešte a ešte jeden. A chcel by som sa staviť o svoju parochňu, ak ne­pres­ta­nete čím skôr, že zomriete – roz­umiete mi? Zomriete – a pôjdete na svoje vlastné miesto, ako ten muž v biblii. No a teraz poďte, poberte sa; ja vám ten­to­krát do postele pomôžem.""

Obaja vy­vliekli sme ho s veľkou námahou pozorne hore a uložili ho do jeho postele, kde mu hlava ovisla na vankúš, ako čo by skoro za­md­lie­val.

"A teraz si za­pa­mä­tajte," hovoril doktor, "ja končím tým svoju po­vin­nosť voči vlast­nému svedomiu, slovo rum znamená pre vás smrť."

A s týmito slovami odišiel pozrieť na môjho otca, berúc ma za rameno so sebou.

"To nič nie je," povedal, keď zatvoril dvere. "Odobral som mu toľko krvi, že dáky čas dá pokoj. Asi týždeň by mal ležať tam, kde je – tak je to naj­lep­šie pre vás i preňho. No druhý záchvat by mu pomohol do hrobu."

 


  
   Kapitola 3. Čierna škvrna
  

  
  

  
   Asi okolo obeda som zastal pri kapitánových dverách s nejakými chladiacimi nápojmi a liekmi. Ležal práve tak, ako keď sme ho opustili boli, iba trochu vyššie a zdal sa byť veľmi slabý a rozčúlený.
  

  
   "Jim," vravel, "vy ste tu jediný, ktorý za niečo stojí. A viete, že som sa voči vám vždy pekne choval. Nebolo mesiaca, aby som vám nebol dal strieborný dvadsiatnik, ktorý bol len pre vás. A teraz vidíte, priateľu, ako som prišiel na psí tridsiatok a ako ma všetci opustili. A vy mi prinesiete krčiažtek rumu, však áno, môj malý kamarát?"
  

  
   "Ale veď doktor –" začal som.
  

  
   No on začal na doktora hromžiť slabým hlasom, ale od srdca. "Všetci doktori sú tlčhubovia," vravel, "a tento váš doktor, čože ten vie o tom, čo to sú námorníci? Bol som v krajoch horúcich sťa smola a kamaráti popri mne zomierali na žltú zimnicu a prekliata zem triasla sa zemetrasením ako more, – čože ten doktor vie o týchto krajinách? – a udržal som sa pri živote iba rumom, hovorím vám. To bolo moje jedlo i môj nápoj, žena i muž pre mňa. A keď sa mi teraz nedostane môjho rumu, som ako úbohá stará loď na plytčine, krv moja padne na vás, Jim, a na toho doktorského tlčhubu." A o chvíľu začal zase hromžiť. "Pozrite sa, Jim, ako sa mi prsty trasú," pokračoval prosiacim tónom, "nemôžem ich upokojiť, nemôžem. Dnes nemal som ešte ani kvapky rumu. Ten doktor je blázon, hovorím vám, Jim, musím sa zošalieť, ak nedostanem kvapku rumu; cítim už, ako na mňa voľačo lezie. Videl som starého Flinta tu v kúte, za vami; videl som ho, ako keby bol namaľovaný. A ak sa zbláznim, dokáže sa, aký ukrutný život som viedol a prekonám Kaina. Veď váš doktor sám povedal, že by mi jeden pohárik nezaškodil. Jim, dám vám za jeden pohárik zlatú guineu."
  

  
   Rozčuľoval sa stále väčšmi a väčšmi a to ma znepokojilo, a to len kvôli otcovi, ktorému sa v ten deň vodilo veľmi zle, takže potreboval kľud. Uspokojil som sa lekárovými slovami, ktoré mi kapitán teraz citoval, a bol som skoro urazený nad tým, že mi núkal úplatok.
  

  
   "Vašich peňazí mi vôbec netreba," povedal som, "okrem tých, ktoré ste dlžný môjmu otcovi. Prinesiem vám pohárik a nič viac."
  

  
   Keď som mu ho priniesol, schytil ho celý vytešený a vypil razom.
  

  
   "No, no," vravel, "teraz mi je voľačo lepšie, naozaj. A teraz ešte, môj mladý priateľu, nepovedal ten doktor, ako dlho mám ešte ležať v tejto starej kajute?"
  

  
   "Aspoň týždeň," povedal som.
  

  
   "Do paroma!" vykríkol. "To urobiť nemôžem. Za ten čas dali by mi oni čiernu škvrnu. Títo somári obchádzajú okolo v túto zlorečenú chvíľu, aby ma vysliedili. Somári nevedeli si zachovať to, čo mali, a teraz chceli by brať, čo patrí druhému. Je to námornícke jednanie, rád by som vedieť? No ja som človek šetrný. Ja som svojich peňazí nikdy nepremrhal ani nestratil; veď ja im zase vyčistím zrak. Strach z nich nemám.
  

  
   Ja im ešte ukážem, kamarát, veru ich naučím po kostole hvízdať."
  

  
   Keď takto prehovoril, s veľkým úsilím vstal z postele, opierajúc sa o moje rameno pevným stiskom, že by som bol skoro vykríkol, a nohami pohyboval, ako by boli mŕtve závažie. Jeho slová, hoci statočné svojím zmyslom, smutne kontrastovali so slabosťou hlasu, ktorým boli vyslovené. Odmlčal sa a sadol si na peľasť postele.
  

  
   "Ten doktor mi veru podkúril," hundral. "Hučí mi v ušiach. Uložte ma zase!"
  

  
   Kým som mu mohol trochu pomôcť, padol sám na svoje predošlé miesto nazad a potom chvíľu ležal tíško.
  

  
   "Jim," vravel na koniec, "videl ste dnes toho námorníka?" "Čierneho Psa?" spýtal som sa.
  

  
   "Ach, čo Čierny Pes," vravel. "Je to darebák, avšak ten, kto ho sem poštval, je ešte horší. Ak sa teda vôbec odtiaľ nevyšmyknem a ak mi pošlú čiernu škvrnu, buďte uistený, že im ide o moju starú námornícku truhlicu. Potom si sadnite na koňa, – jazdiť na koni viete, však? Sadnete teda na koňa a pôjdete – áno, naozaj, prajem si to – pôjdete k tomu prekliatemu doktorskému tlčhubovi a poviete mu, aby pochytal všetky osoby – úradné osoby a podobne – aby ich pochytal tu "U admirála Benbowa", aby pochytal všetko bývalé mužstvo starého Flinta, starých i mladých, všetkých, ktorí z nich ešte ostali. Ja som bol prvým námorníkom, viete, prvým námorníkom starého Flinta a ja som jediný, samojediný, ktorý to miesto pozná. Označil mi ho v Savannah, keď ležal v smrteľnej nemoci, vidíte, ako čo by to bolo dnes. Lež neodchádzajte prv, kým mi nepošlú čiernu škvrnu lebo kým znovu neuvidíte Čierneho Psa alebo jednonohého námorníka. Jim, tohoto v prvom rade a pred všetkými druhými."
  

  
   "Ale čože je tá čierna škvrna, kapitán?" spýtal som sa.
  

  
   "Kamarát, to je vyzvanie. Ak sa im to pošťastí, poviem vám o tom. Len majte oči otvorené, Jim, a ja sa rozdelím s vami rovnakou čiastkou, na moju česť."
  

  
   Hovoril ešte trochu z cesty, jeho hlas slabnul však viac a viac. No skoro potom, keď som mu podal jeho liek, ktorý prijal ako dieťa s poznámkou, že "ak kedy niektorý námorník potreboval liek som to ja," upadol napokon v ťažký spánok, podobný mdlobe, v ktorom som ho nechal. Ani neviem, čo som vlastne mal robiť, aby všetko sa dobre skončilo. Pravdepodobne som mal celú tú históriu povedať doktorovi; lež mal som smrteľný strach, že kapitán neskoršie obanuje, že sa mi vyspovedal a že mi pomôže na druhý svet. Za týchto posledných udalostí môj úbohý otec celkom nečakane v ten– večer zomrel a to ovšem zatislo všetky iné starosti do úzadia. Náš prirodzený smútok, návštevy susedov, vystrojenie pohrebu, pri ktorom musela sa súčasne prevádzať celá hostinská živnosť, to všetko ma zamestnávalo tak, že som vôbec nemal času na kapitána myslieť, tým menej však mať strach pred ním.
  

  
   Nasledujúceho rána kapitán skutočne zišiel dolu, rozkázal si svoje jedenie ako obyčajne, hoci jedol menej, lež nazdal som sa, že vypil viac rumu ako svoju pravidelnú dávku, lebo si chodil preň do výčapu sám, chmúriac sa a fŕkajúc nosom tak, že sa nik neodvážil postaviť sa mu do cesty. Večer pred pohrebom bol práve tak opitý ako vždy pred tým; a bolo urážajúce počúvať ho v dome smútku, ako spieva opreteky svoju mrzkú starú námornícku pesničku. Pri jeho slabosti všetci sme mali obavu, že zomrie, a doktor bol odrazu odvolaný k akémusi pacientovi, vzdialenému mnoho míľ, a po smrti môjho otca nikdy už sa neukázal v blízkosti nášho domu. Povedal som, že kapitán bol slabý; a skutočne sa zdalo, že slabne vždy viac, miesto čo by nadobúdal zase svojich síl. Liezol po schodoch hore dolu, chodil z hostinskej miestnosti do výčapu a zase naspäť a niekedy vystrčil nos zo dvier, aby cítil more; pridržiaval sa múru, ako čo by potreboval opory, a sťažka dýchal, skoro ako človek na príkrom vrchu. Nikdy sa mi zvlášť neprihovoril a tak sa mi zdalo, že akiste celkom zabudol na svoje dôverné vyznanie. No jeho nálada bola stále viac divá a divá a pri jeho telesnej slabosti násilnejšia ako kedy prv. Mával teraz rozčuľujúci spôsob, ked sa opil, že vytasil svoj meč a položil ho na stôl pred seba. No pri tom všetkom všímal si ľudí menej a zdal sa byť pohrúžený do svojich vlastných myšlienok, ba skoro až šalel. Raz na príklad k nášmu veľkému podiveniu zahvízdal druhú pesničku, nejakú dedinskú milostnú pieseň, ktorú sa azda naučil v svojej mladosti, ešte prv, kým začal cestovať po mori.
  

  
   Tak sa udalosti rozvíjali; až v deň po pohrebe asi o tretej hodine za nevľúdneho, hmlistého a mrazivého odpoludnia, keď som stál chvíľku v bráne, súc pohrúžený v smutných myšlienkach na svojho otca, zbadal som dakoho, zbierajúceho sa pomaly cestou. Bol úplne slepý, lebo hmatal palicou pred sebou a nad očami a nad nosom mal veľké zelené tienidlo a bol nachýlený akoby od státia a či od slabosti a bol oblečený v ohromný, starý, roztrhaný námornícky plášť s prehodením, ktoré mu dodávalo skutočne strašlivého výzoru. Nikdy vo svojom živote som nevidel postavu, ktorá vyzerala by hrozivejšie. Zastal blízko krčmy a zosilnil hlas v podivné hundranie, prehovoril do povetria pre seba:
  

  
   "Poučí nejaký láskavý priateľ úbohého slepca, ktorý stratil vzácne svetlo svojich očí pri bohumilej obrane svojej rodnej zeme, svojej Anglie, a svojho kráľa Jura – boh nech mu požehná – kde a či na ktorej strane anglickej krajiny teraz je?"
  

  
   "Ste v krčme "U admirála Benbowa", v zákrute Čierneho vrchu, dobrý muž," vravel som.
  

  
   "Počujem hlas," povedal, "mladý hlas. Podal by si mi láskavo ruku, mladý a dobrý priateľu, a zaviedol by si ma dnu?"
  

  
   Podal som mu ruku a ten strašný, pekne rozprávajúci a očú nemajúci tvor zovrel moju ruku náhle ako hriech. Bol som tak naľakaný, že som sa pokúšal vytrhnúť sa mu; no slepec pritiahol ma silnou mocou mrštnosťou svojej ruky až tesne k sebe.
  

  
   "A teraz, chlapec," povedal, "zaveď ma ku kapitánovi."
  

  
   "Pane," vravel som, "na moju česť, to urobiť nemôžem."
  

  
   "Ach," skrivil tvár, "tak to je! Zaveď ma hneď k nemu, lebo ti ruku zlomím."
  

  
   A len čo to vyslovil, trhol ňou tak, že som až vykríkol.
  

  
   "Pane," vravel som, "čo vám hovorím, je v prospech váš. Kapitán už nie je, aký býval. Sedáva s vytaseným mečom. Cele iný pánko – –
  

  
   "Poď teda, hor sa," prerušil ma slepec. A nepočul som nikdy hlasu tak ukrutného, tak chladného a hnusného, ako bol hlas tohoto slepého človeka. Prestrašil ma väčšmi ako bolesť; a náhle som sa mu začal podvoľovať, idúc priamo ku bráne a smerom k hostinskej izbe, kde sedel náš starý chorý bukanier (morský lúpežník), rumom premožený.
  

  
   – Slepec držal ma pevne za ruku, zvierajúc ma železnou päsťou a opierajúc sa o mňa väčšou temer váhou, ako som mohol zniesť. "Zaveď ma priamo k nemu a keď už budem blízko, zavolaj: "Tu je tvoj priateľ, Bill!" Ak to neurobíš ty, urobím tak ja" a pritom ma stisol tak, že som sa nazdal, že zamdliem. Súc medzi dvoma hrôzami, bol som slepým žobrákom tak veľmi naľakaný, že som zabudol na svoju hrôzu z kapitána a keď som otváral dvere hostinskej miestnosti, vykríkol som trhaným hlasom slová, ktoré mi slepý muž rozkázal.
  

  
   Úbohý kapitán zodvihol zrak a jediným pohľadom vyfučal mu rum z hlavy, takže jeho zovňajšok bol strašlivý. Výraz jeho tváre neprezrádzal ani tak hrôzu ako smrteľnú chorobu: Urobil pohyb, aby vstal, no myslím, že nemal už dosť sily v tele.
  

  
   "Nože, Bill, ostaň len sedieť, ako sedíš," hovoril žobrák. Ak vidieť nemôžem, môžem zato počuť každé pohnutie prstom. Obchod je obchod. Vytiahni mu ľavú ruku! Chlapec, vezmi jeho ľavú ruku v zápästí a prilož ju k mojej pravici."
  

  
   Obidvaja počúvli sme ho na slovo. A videl som, ako z dlane ruky, v ktorej držal svoju palicu, vtisol voľačo do dlane kapitánovej, ktorá sa hneď na to zavrela.
  

  
   "Tak a teraz je to hotové," hovoril slepý muž. A pri týchto slovách pustil ma náhle a s presnosťou a pohyblivosťou neuveriteľnou dokríval z hostinskej miestnosti von na ulicu, kde, stojac ešte bez pohnutia, mohol som počuť, ako sa vzďaľuje pravidelné klopkanie jeho palice.
  

  
   Trvalo to dosť dlho, kým kapitán a ja sme prišli zase k zmyslom. No nakoniec asi v rovnaký okamih pustil som jeho zápästie, ktoré som stále ešte držal, a on pritiahol ruku k sebe a podíval sa bystro do dlane.
  

  
   "Desať hodín," zvolal. "Šesť hodín;
  

  
  

  
  

  
  

 




    Vážení čtenáři, právě jste dočetli ukázku z knihy Ostrov pokladov.

    Pokud se Vám ukázka líbila, na našem webu si můžete zakoupit celou knihu.

